Valstybės ir savivaldybių įstaigų

darbuotojų pareigybių aprašymo metodikos

priedas

|  |  |
| --- | --- |
|  | PATVIRTINTA  Šiaulių miesto savivaldybės  socialinių paslaugų centro  direktorės 2019 m. kovo 8 d.  įsakymu Nr. 30 |

**ŠIAULIŲ MIESTO SAVIVALDYBĖS SOCIALINIŲ PASLAUGŲ CENTRAS**

**PAREIGYBĖS APRAŠYMAS**

**I. PAREIGYBĖ**

1. Socialinis darbuotojas (263506) yra specialistas.

(pareigybės pavadinimas, profesijos kodas)     (nurodoma pareigybės grupė)

2. Pareigybės lygis – A (A2).

(nurodoma, kuriam lygiui (A (A1 ar A2), B, C, D) priskiriama pareigybė)

3. Tarnybos pavadinimas – Globos centras.

4. Pareigybės paskirtis (jei yra) – koordinuoti pagalbą socialiniams globėjams, globėjams giminaičiams, šeimynų dalyviams, įtėviams.

5. Pareigybės pavaldumas (jei yra) – Globos centro socialiniam darbuotojui, atsakingam už Globos centro veiklos koordinavimą.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Darbuotojas, einantis šias pareigas, turi atitikti šiuos specialius reikalavimus:

6.1. Būtinas socialinių mokslų studijų srities ir socialinio darbo arba edukologijos studijų krypties ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

6.2. Darbuotojas turi būti susipažinęs su Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais socialines paslaugas, jų teikimo organizavimą bei išmanyti raštvedybos taisykles.

**III. ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

7.1. koordinuoja pagalbos teikimą vaikams, globojamiems (rūpinamiems) socialinių globėjų, globėjų giminaičių, šeimynų dalyvių, bei teikia ar organizuoja šiems vaikams, socialiniams globėjams, globėjams giminaičiams ir šeimynų dalyviams reikiamą pagalbą (psichosocialinę, konsultacinę, teisinę ir kitą pagalbą). Šios paslaugos gali būti teikiamos ir įtėviams (įtėvių prašymu);

7.2. esant poreikiui, kai reikalinga intensyvi pagalba, sudaro individualios pagalbos vaikui planą ir padeda parinkti, suplanuoti bei organizuoti reikalingų paslaugų socialiniam globėjui, globėjui giminaičiui, šeimynos dalyviui ir globojamam (rūpinamam) vaikui teikimą, prižiūri paslaugų teikimo eigą ir nuolat vertina jų poveikį;

7.3. reguliariai teikia individualias konsultacijas socialiniams globėjams, globėjams giminaičiams, šeimynų dalyviams, įtėviams;

7.4. pagal poreikį bendradarbiauja su vaiko (jei tai neprieštarauja jo interesams), globojamo (rūpinamo) socialinio globėjo šeimoje, biologiniais tėvais, paruošia vaiką susitikimams su biologiniais tėvais;

7.5. organizuoja kitų specialistų pagalbą, atsižvelgdamas į atsirandančius vaiko poreikius (pvz.: logopedų, specialiųjų pedagogų, teisininkų, psichoterapeutų paslaugas, vaiko neformaliojo ugdymo ar užimtumo paslaugas).

7.6. esant poreikiui, padeda socialiniams globėjams pasiruošti atstovauti vaikui teisėsaugos ar kitose institucijose;

7.7. teikdamas pagalbą įtėviams (jų prašymu), konsultuoja įtėvius, organizuoja individualią ir grupinę psichosocialinę pagalbą;

7.8. palaiko ryšį su socialiniais globėjais, globėjais giminaičiais ir šeimynų dalyvio bei jų globojamais (rūpinamais) vaikais tiesiogiai ir (ar) elektroninio ryšio priemonėmis;

7.9. atsižvelgiant į individualius socialinio globėjo, globėjo giminaičio, šeimynos dalyvio ir (ar) vaiko poreikius, tarpininkauja jiems ir vaikui kitose institucijose;

7.10. kartu su socialiniu globėju sudaro individualios pagalbos vaikui planą;

7.11. tvarko kiekvieno socialinio globėjo, globėjo giminaičio, šeimynos dalyvio, bylą, kurioje fiksuojami (protokoluojami) susitikimai;

7. 12. kartu su globėjų ir įtėvių mokymo ir konsultavimo specialistu vertina socialinio globėjo, globėjo giminaičio ir šeimynos dalyvio vykdomos veiklos kokybę;

7.13. vykdo gerosios vaiko globos (rūpybos), priežiūros įvaikinimo srityje, sklaidą;

7.14. bendradarbiauja su Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Šiaulių apskrities vaiko teisių apsaugos skyriumi, kitų įstaigų socialiniais darbuotojais, kitomis socialinėmis, sveikatos, teisėsaugos, švietimo, kultūros ir t.t. įstaigomis;

7.15. teikia duomenis Centro direktoriui apie suteiktas pagalbos globėjams (rūpintojams) ir įtėviams paslaugas;

7.16. teikia informaciją ir pasiūlymus Centro direktoriui dėl Globos centro funkcijų vykdymo organizavimo ir paslaugos kokybės efektyvinimo;

7.17. dirba komandoje, sistemingai, kūrybiškai ir laiku atlieka darbus pagal pareigas.

**IV. ŠIAS PAREIGAS EINANČIO DARBUOTOJO TEISĖS**

8. Šias pareigas einantis darbuotojas turi teisę:

8.1. kelti kvalifikaciją, dalyvauti seminaruose pagal savo kompetenciją;

8.2. teikti pasiūlymus Centro administracijai dėl socialinių paslaugų kokybės gerinimo, socialinių paslaugų infrastruktūros plėtros ir pan.

**V. ATSAKOMYBĖ**

9. Šias pareigas vykdantis darbuotojas atsako už:

9.1. netinkamą pareigybės aprašyme nurodytų funkcijų vykdymą;

9.2 už konfidencialios informacijos atskleidimą;

9.3. darbo drausmės pažeidimus.

Susipažinau ir sutinku:

(Parašas)

(Vardas ir pavardė)

2019-03-08

(Data)